Loimaan nuorisovaltuusto

Loimaan nuorisovaltuusto (lyh. nuva) on Loimaan kaupungin nuorten puoluepoliittisesti ja uskonnollisesti sitoutumaton toimi- ja yhteistyöelin. Nuorisovaltuuston ydintehtävä on tehdä nuorten edunvalvontaa ja tuoda nuorten näkökulmaa paikalliseen päätöksentekoon.

Nuorisovaltuustolle on myönnetty suora aloiteoikeus sekä puhe- ja läsnäolo-oikeus kaupunginvaltuuston ja muiden kaupungin lautakuntien kokouksiin, joilla se pystyy käsin suorittamaan ydintehtäviään. Vaikkakin nuorisovaltuusto on nykyisin kuntalain 26 §:n edellyttämä vaikuttajaryhmä, ei se pysty kuitenkaan suoraan vaikuttamaan kaupunginvaltuuston tai lautakuntien päätöksiin muuten kuin tuomalla esille sen omia näkemyksiä puhe- ja läsnäolo-oikeutettuna.

Nuorisovaltuuston yksi toimikausi on kaksi vuotta. Toimikauden lopuksi järjestettävissä vaaleissa äänioikeutettuina ovat vaalivuonna 13-19 vuotta täyttävät ja vaalivuoden alussa Loimaalla asuvat nuoret. Nuorisovaltuustoon valitaan yhteensä 14 edustajaa seuraavalle toimikaudelle siten, että 12 eniten ääniä saanutta ehdokasta valitaan varsinaisiksi jäseniksi ja 2 seuraavaksi eniten ääniä saanutta valitaan varajäseniksi. Vaaliviranomaisena toimii Loimaan kaupunginhallituksen nimeämä vaalitoimikunta. Mikäli vaaleihin ehdolle asettautuneita on alle 14, heidät valitaan jäseniksi ilman vaaleja. Mikäli toimikaudelle on valittu alle 14 edustajaa, voi nuorisovaltuusto kokouksen päätöksellä järjestää jäsenhankinnan enintään 12 varsinaiseen ja 2 varajäseneen asti.

Nuorisovaltuustomyönteinen kunta 
Suomen Nuorisovaltuustojen Liitto ry:n myönsi Nuorisovaltuustomyönteinen kunta-sertifikaatin Loimaan kaupungille 02.06.2021, joka on voimassa 01.06.2023 asti. Se on tunnustus kunnille, jotka edistävät kiitettävällä tavalla kunnan nuorten osallisuutta ja nuorisovaltuuston toimintamahdollisuuksia.

Lähteet 

Nuorisovaltuustot
Loimaa